Dink mooi oor stigtingsplan | Netwerk24
Waar kom 'n kind se naam vandaan? Van die een wat aan die kind 'n bepaalde naam gee. Oor wat dié naam is, en hoe dit uitgespreek moet word, is eers die gewer en later die draer van die naam self die hoogste gesag.
Volksblad Stem: Battery-man met moeë oë by 'n robot
Sonder uitsondering as ek my kind in Kaapstad besoek, staan daar 'n man by 'n robot wat lyk soos 'n battery. Hy spring op en af tussen stilstaande motors en probeer pamflette van 'n batteryverskaffer aan onwillige motoriste gee. Op 'n keer het ek sy oë agter die vierkantige boksmasker gesien. Hy het moeg gelyk.
Dink mooi oor stigtingsplan
Deur Jan-Piet Bosman, Randburg 26 Julie 2020 00:02
Jan-Piet Bosman, Randburg, skryf:
Die splinternuwe politieke beweging wat Herman Mashaba in die vooruitsig stel, klink belowend.
Dit sal natuurlik ook afhang van wie hy by sy stigtingsplan betrek. 'n Ekonoom soos prof. Jannie Rossouw van Wits kan 'n voor die hand liggende kandidaat wees, maar daar is ook verskeie ander gekleurde ekonomiese, politieke en maatskaplike kundiges van faam, asook leidende sakelui van verskeie etniese en geloofsgemeenskappe wat hul hande sou kon opsteek.
As ek mag waag om in hierdie verband twee name van buite die sakewêreld te noem, sal dit hoofregter Mogoeng Mogoeng, asook die voormalige openbare beskermer adv. Thuli Madonsela wees.
Miskien kan iemand soos Mashaba die katalisator wees vir 'n groeiende aantal landsburgers wat sê: "Genoeg is genoeg. Die huidige stelsel werk nie, en kan nie langer ondersteun word nie."
Die minderheidspartye op die oomblik kan net baat vind by 'n verskuiwing van steun van die ANC en EFF na The People's Dialogue.